Só vorder sport met kwota-teikensNathi Mthethwa. (Foto: Ian Landsberg/ANA) Krieket, rugby en netbal vorder die vinnigste met rastransformasie, maar roei, rolbal, jukskei, swem, tennis en hokkie sukkel maar, het Nathi Mthethwa, minister van sport, kuns, kultuur en ontspanning, in die parlement aangekondig. Hy het geantwoord op ŉ skriftelike vraag deur hoofman Bhekiziwe Luthuli, IVP-LP. Volgens Mthethwa was daar in die tydperk tussen 1994 en 2011 nie juis transformasieteikens met ŉ metingstelsel of strawwe behalwe vir ŉ informele doelstelling om 50% van spanne uit swart (swart, bruin en Indiër) spelers te laat bestaan nie. In 2011 is ŉ transformasie-handves aanvaar wat transformasie aan die hand van sewe kategorieë meet en van 2015 stel sportfederasies ook hul eie rasteikens in ŉ sogenaamde barometerproses. Sportsoorte het as volg gevaar met die bereiking van die transformasieteikens: Sokker 89% Tafeltennis 67% Vlugbal 67% Krieket 61% Amateurboks 61% Sagtebal 56% Basketbal 56% Netbal 50% Atletiek 50% Skaak 44% Rugby 28% Bofbal 22% Gimnastiek 17% Tennis 17% Swem 17% Hokkie 11% Jukskei 6% Rolbal 0% Roei 0% Mthethwa het begrip uitgespreek daarvoor dat swart Suid-Afrikaners nie juis deelneem aan veral roei, rolbal, jukskei, tennis en hokkie nie.